钦定古今图书集成/明伦汇编/氏族典/第606卷 > 《郑樵通志》 > 慕容俨
## 钦定古今图书集成/明伦汇编/氏族典/第606卷 > 《郑樵通志》 > 慕容俨

按《北齐书慕容俨传》，“俨字恃德，清都成安人，慕容廆
之后也。俨容貌出群，衣冠甚伟，不好读书，颇学兵法，
工骑射。孝昌中，尔朱荣入洛，授俨京畿南面都督。永
安中，除强弩将军。尔朱败，归高祖，以勋累迁安东将
军、高梁太守。沙苑之败，唯俨获全，进号镇南将军。武
定六年，除谯州刺史。屡有战功，多所降附。七年，又除”
胶州刺史。天保三年，除赵州刺史。皇建初，封成阳郡
公。《天统二》年，除特进。四年十月，又别封猗氏县公。五
年四月，进爵为义安王。武平元年，出为光州刺史。俨
少任侠，交通轻薄，遨游京、洛间。及从征讨，每立功效，
有将帅之节。卒，赠司徒、尚书令。子子颙，给事黄门侍
郎。